На основу чл. 132. став 2. и чл. 135. став 2. Закона о стечају („Службени гласник РС“ бр. 104/09, 99/2011-др. закон, 71/2012-одлука УС, 83/2014, 113/2017 и 44/2018) и у складу са Националним стандардом бр. 5 о начину и поступку уновчења имовине стечајног дужника („Службени гласник РС“ бр. 62/2018), стечајни управник у поступку стечаја над стечајним дужником:
 
 ТЕПКОС ДОО ЧОНОПЉА – У СТЕЧАЈУ, 
Чонопља, Николе Тесле бр.16

ОБЈАВЉУЈЕ

ПОЗИВ СТРУЧНИМ ЛИЦИМА ЗА ДОСТАВЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ НЕПОКРЕТНЕ И ПОКРЕТНЕ ИМОВИНЕ СТЕЧАЈНОГ ДУЖНИКА
УВОД
Решењем Привредног суда у Сомбору , посл. бр. Ст.8/2021 од 14.06.2021. године, отворен је стечајни поступак над стечајним дужником ТЕПКОС ДОО Чонопља  -у стечају, из Чонопље, Николе Тесле бр.16. Дана 15.09.2021. године Решењем Привредног суда у Сомбору одређано је банкротство стечајног дужника, које је постало правоснажно 30.09.2021.године.


1. СВРХА ПРОЦЕНЕ
Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним стечајним дужником ТЕПКОС ДОО Чонопља - у стечају.

У наведену сврху неопходно је да се утврди вредност целокупне имовине стечајног дужника, процена вредности имовине стечајног дужника која је предмет разлучног и заложног права и утврђивања учешћа имовине под теретом у укупној вредности имовине односно имовинске целине, процену вредности стечајног дужника као правног лица, учешће имовине под теретом у укупној вредности правног лица, процену целисходности продаје стечајног дужника као правног лица у односу на продају целокупне имовине, односно процену целисходности продаје целокупне имовине у односу на продају имовине у имовинским целинама.



 
3.     ИЗВЕШТАЈ О ПРОЦЕНИ
[bookmark: _Hlk32226220]Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:

-прецизно означен предмет процене, дефиницију вредности, уз опис метода коришћених у Извештају о процени;

-закључак о процењеној вредности имовине стечајног дужника;

-закључак о процењеној вредности стечајног дужника као правног лица;

-извршити процену имовине стечајног дужника  која је предмет разлучног и заложног права и утврђивање учешћа ове имовине ( имовине под теретом ) у укупно процењеној вредности правног лица, односно целокупне имовине или имовинске целине;

-закључак у вези целисходности најповољнијег начина продаје, мишљење проценитеља и предлог најповољнијег начина уновчења стечајне масе уз давање детаљног образложења.

- саставити и доставити правно мишљење у вези правног статуса имовине која је предмет процене на основу прибављене документације
 
Стечајни управник ће у складу са чланом 132, став 2, процену доставити Суду, одбору поверилаца и сваком разлучним односно заложном  повериоцу процену целисходности предложеног начина продаје и одговарајући део купопродајне цене на којој разлучни односно заложни поверилац има право приоритетног намирења.

4.     МЕТОД ПРОЦЕНЕ 
Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени.
Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.

5.    ПРЕДМЕТ ПРОЦЕНЕ
Најзначајнија имовина:
· Пољопривредно земљиште површине 150 ха, на подручијима катастарских општина Сомбор -2, Кљајићево, Светозар Милетић, Телечка, Хоргош, Мартонош, Међа
· Објекат за узгој свиња – фарма свиња 9.мај Чонопља, која се налази на катастарској парцели бр. 2841 КО Чонопља, 
· Објекти за откуп пољопривредних производа у Кљајићеву (објекат трговине, пословно магацински простор, надстрешница за смештај робе, хала за смештај механизације и разне робе, вагарска кућица са портирницом, колска вага) – Кљајићево, који се налазе на катастарској парцели бр. 989 КО Кљајићево,
· Објекти за откуп пољопривредних производа у Телечкој (објекат пољопривреде - колска вага, објекат електропривреде - усисни кош - Телечка, силоси, магацин пољопривредне опреме, надстрешница за пољопривредне машине, вагарска кућица, вртно сенило уз колску вагу, Породнична стамбена зграда (пословни објекат)), који се налазе на катастарској парцели бр. 999 КО Телечка, објекти (објекат пољопривреде - хала за пољ. машине, породична стамбена зграда – срушен објекат, помоћни објекти – срушени објекти), који се налазе на катастарској парцели бр. 956 КО Телечка, 
· Објекти за откуп пољопривредних производа у Светозар Милетићу (објекат пољопривреде - колска вага, објекат електропривреде - усисни кош , силоси, магацин пољопривредне опреме, хала за пољопривредне машине, и др., који се налазе на катастарској парцели бр. 4280 КО Светозар Милетић, 
· Управна зграда у Чонопљи, која се налази на катастарској парцели бр. 1321 КО Чонопља,
· Градска пивница Сомбор (зграда прехрамбене индустрије и производње пића, пословна зграда и друго) која се налази на катастарској парцели бр. 3878/1 КО Сомбор – 1,
· Пословни простор Светозар Милетић са помоћним објектима, која се налази у Светозар Милетићу на катастарској парцели бр. 1220 КО Светозар Милетић,
· Пословни простор Станишић (пекара), који се налази на парцели бр. 1490 КО Станишић
· Стан у Бачкој Паланци који се налази на катастарској парцели 3445/1 К.О. Бачка Паланка-1
· Покретна имовина: опрема за узгој свиња, видео надзор, канцеларијска опрема, канцеларијски намештај, опрема  и намештаја из пивнице, и др.
6.  ИНФОРМАЦИЈЕ ЗА ПОНУЂАЧЕ
Заинтересовани понуђачи понуде подносе искључиво у електронској форми на адресу  predrageric78@gmail.com, најкасније до 30.11.2021. године до 23:59 часова.

Понуђач уз понуду доставља скенирана документа, Наручилац задржава право да захтева од Понуђача накнадно достављање на увид оригиналне документације. Понуда треба да садржи:
· Доказе о испуњености услова из тачке 7. овог огласа;
· Имена чланова ужег тима који ће радити процену са задужењима и референцама;
· Рок у којем ће завршити процену;
· Цену за пружену услугу исказану у динарима;
· Рок за исплату накнаде за извршену услугу.

Уз понуду доставити:
· Доказ о овлашћењу за обављање послова односно обављање делатности
процене правних лица и имовине, лиценцу, решење из АПР-а, сертификате, уверења и друга документација издата од надлежних органа;
· Доказе о стручности;
· Референце досадашњег рада.
У случају потребе и других података за избор понуђача заинтересована лица могу се јавити стечајном управнику Ерић Предрагу  на наведену електронску адресу, као и на тел: 064 161 74  14.
 
На избор понуђача узима се у обзир, осим финансијске понуде, и стручност, референце и друге елементе понуде који су од значаја за вршење конкретне процене.

Oдабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.

 
Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење.
 
7.     УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
· Да је регистрован за обављање делатности код надлежног органа;
· Лиценца за обављање послова овлашћеног проценитеља;
· Да испуњава квалификационе услове, односно да располаже довољним кадровским и техничким капацитетом за вршење услуге из понуде.
 
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.
 
 
 
У Сомбору, дана 18.11.2021. године
Стечајни управник
 
Предраг Ерић
